28/7/2020

**סיכום לישיבת ועדת הסברה מס' 5**

הישיבה התקיימה בתאריך 28/7/2020 ב- ZOOM.

זמן התחלה: 18:00 זמן סיום: 20:20

**נוכחים:**

חברי ועדת הסברה: תום לוי, דניאל גיא צברי, דין בגדדי, רון גלעד, דקל לוי, אביגיל שיר יוספוב.

**משקיפים:**

רמ"די הסברה: אלעד קליין.

נציג מזכירות המועצה: דין בגדדי יושב ראש הוועד המנהל

**חסרים**

חברי ועדת הסברה: דולב כנען

נציגת ועדת ביקורת: כליל קלרה דרור.

# דיונים

|  |  |  |
| --- | --- | --- |
| **הנושא: אתגרים הסברתיים לתקופה** | נכח חבר ועדת ביקורת במהלך הדיון: | נושא חסוי: |
| **תוכן הדיון:**   * הוצגו על ידי רמ"ד מדור הסברה התכנים שעולים מטעם האגודה וההיענות עליהם * הוצג על ידי רמ״ד הסברה אתגרים הסברתיים שונים לתקופה הקרובה:  הדבקות בקמפוס, דמי אבטחה, דמי רווחה, היערכות היברידית. * חברי הוועדה הנחו את המדור ליצירת פיתרונות הסברתיים בנושאי מלגות, שנת הלימודים ההיברידית והיערכות לסמסטר הקרב, פעולות האגודה לאורך התקופה ותיכנונים לעתיד (במטרה לענות לביקורת על דמי הרווחה).   **פירוט:**  חברי הוועדה העלו חשש מכך שצורת העברת המסרים של האוניברסיטה בהתייחס לשנה הבאה מאוד מעורפלת ולוקה בחסר. מתוך כך, הונחה רמ״ד הסברה לתכלל את נושא שנת הלימוד הבאה וייצר דרכים חדשניות להפגת אי הוודאות שקיים כרגע.  בנוסף, חברי הוועדה העלו כי נושא המלגות ועזרה כלכלית צריך להיות מונגש יותר. הועלה רעיון של יצירת פוסט מרוכז של המלגות השונות והזדמנויות כלכליות באופן כללי מפאת התקופה הקשה. בנוגע לדמי הרווחה, חברי הוועדה חושבים כי הנושא עולה מתוקף כך שהסטודנט הממוצע לא מודע לפעולות האגודה ולנושאים המגוונים בהם היא עוסקת. לכן, המדור הונחה ליצירת קמפיין שייצג את פעילות האגודה, ועל ידי כך לתת מענה לקולות שעולים בנושא דמי הרווחה. | | |
| **הנושא: הבנת הצרכים של הסטודנטים לתקופה הקרובה וחיזוק האמון הציבורי** | נכח חבר ועדת ביקורת במהלך הדיון: | נושא חסוי: |
| **תוכן הדיון:**   * הדיון עסק בדרכים השונות של האגודה להגיע לסטודנטים ולהבין מה הקשיים והצרכים שלהם לתקופה הנוכחית ותחילת שנת הלימודים. * הוועדה הנחתה את המדור ליצירת פורמט חדש של מעגלי שיח עם הסטודנטים. תוך כדי בחינת חלוקתם לאוכלוסיות מובחנות (שנה א׳/ג׳ לדוגמה). במטרה לייצר שיח בלתי אמצעי בין האגודה לסטודנטים.   **פירוט הדיון:**   * בקרוב יתקיימו שיחות של הסטודנטים עם הדיקנים, מתוך רצון האגודה לחזק את האמון מול הסטודנטים, ולקבל מהם פידבק לגבי הצרכים שלהם המדור יפעל במטרה לייצר את הקשר הבלתי אמצעי מול הסטודנטים. * סוכם מול רמ״ד המדור שאמצע אוגוסט יהווה תאריך היעד שלנו ליצירת אירוע שכזה. * לאחר יצירת שיח רחב מול הסטודנטים שישרת את המטרות שנקבעו על ידי הוועדה (הגברת אמון וחדשנות) יקודם שיח דומה מול הוועדים. | | |

# הצעות החלטה

לא הועלו הצעות החלטה

# לישיבות הבאות

**נושאים לטיפול לקראת הישיבה הבאה ומשימות שחולקו, כולל תאריכי יעד:**

**קבלת תוכנית עבודה ויעדים מרמ״ד הסברה**

**הנושאים הצפויים להעלות בישיבות הקרובות:**

* ירידה לפרטים בצורת ההתקשרות מול הסטודנטים בתקופה.
* נושאים אקדמיים שיש לתת עליהם מענה הסברתי.
* צורת המעבר של העיתון לדיגיטל (תקציב וכו׳)
* הוצאת תכנים בערבית ואנגלית (צורת ביצוע).

בברכה,

תום לוי

יו"ר ועדת הסברה 2020